Diari Oficial de la Generalitat Valenciana


Sumari del DOGV 8701, del 19-12-2019 (2019/12571)

DECRET 256/2019, de 13 de desembre, del Consell, d'aprovació de l'oferta d'ocupació pública de 2019 en l'àmbit de sanitat i salut pública.
------------------------------------------------------------------------------------------------------------------------------------------

### Dades del document

Número de DOGV
:   8701

Data del DOGV
:   19-12-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/12269


Data del document
:   13-12-2019

Organisme emissor
:   Conselleria de Sanitat Universal i Salut Pública

Tipus de document
:   Decret

Descriptors 

:   * Conselleria de Sanitat Universal i Salut Pública
    * concurs administratiu

DECRET 256/2019, de 13 de desembre, del Consell, d'aprovació de l'oferta d'ocupació pública de 2019 en l'àmbit de sanitat i salut pública. [2019/12275]  
La Llei 55/2003, de 16 de desembre, de l'Estatut marc del personal estatutari dels serveis de salut, així com el text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre, conformen amb caràcter bàsic els criteris que determinen l'oferta d'ocupació pública, i aquesta es concep com un instrument de planificació eficient de les necessitats de personal i com a sistema de racionalització dels processos selectius, per a la consecució de l'eficàcia en l'atenció sanitària en la Comunitat Valenciana.  
  
Els articles 12 i 13 de l'Estatut marc del personal estatutari dels serveis de salut estableixen la necessitat de la planificació en la gestió dels recursos humans dels serveis de salut, orientada al seu adequat dimensionament, distribució, estabilitat, desenvolupament, formació i capacitació, amb vista a millorar la qualitat, eficàcia i eficiència dels serveis. En concret, l'article 12.2 determina que, en l'àmbit de cada servei de salut i prèvia negociació en les meses corresponents, s'adoptaran les mesures necessàries per a la planificació eficient de les necessitats de personal i situacions administratives derivades de la reassignació d'efectius, i per a la programació periòdica de les convocatòries de selecció, promoció interna i mobilitat.  
  
L'article 69.2 del text refós de la Llei de l'Estatut Bàsic de l'Empleat Públic, inclou l'oferta d'ocupació pública entre les mesures de possible inclusió en els plans d'ordenació esmentats, i l'article 70 estableix que les necessitats de recursos humans amb assignació pressupostària que hagen de proveir-se mitjançant la incorporació de personal de nou ingrés seran objecte d'aquesta oferta.  
L'article 8 del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servei d'institucions sanitàries del Sistema Valencià de Salut, defineix l'oferta d'ocupació pública d'institucions sanitàries gestionades per la conselleria competent en matèria de sanitat com l'autorització i mandat del Consell a la conselleria que té conferida la gestió del Sistema Valencià de Salut, a fi que realitze els procediments de selecció de personal de nou ingrés amb caràcter fix sobre les categories de personal i nombre de places que s'assenyalen, prèvia negociació sindical.  
  
La disposició addicional tercera del Decret 192/2017 assenyala la possibilitat de convocar procediments específics de promoció interna per a categories classificades per a dos grups o subgrups de titulació per al personal estatutari que siga titular, amb destinació definitiva, de llocs de treball classificats per a ser proveïts indistintament per dos grups o subgrups de titulació successius i pertanga al grup inferior, i assenyala que en cas de superar el procés, el personal obtindrà el lloc del qual era titular amb caràcter definitiu en el grup superior.  
  
La Llei 6/2018, de 3 de juliol, de pressupostos generals de l'Estat per a l'any 2018, prorrogada en l'exercici 2019, regula en l'article 19, amb caràcter bàsic, una taxa de reposició del 100 %, entre altres sectors i àmbits d'actuació, per a les administracions públiques amb competències sanitàries respecte a personal estatutari i equivalent dels serveis de salut del Sistema Nacional de Salut. A més s'autoritza addicionalment a oferir un nombre de places equivalent al 5 % del total de la seua taxa de reposició, que aniran destinades a aquells sectors o àmbits que consideren que requereixen un reforç addicional d'efectius. Aquest percentatge addicional s'utilitzarà preferentment quan es done, entre altres, alguna de les circumstàncies següents: establiment de nous serveis públics, increment d'activitat estacional per l'activitat turística o alt volum de jubilacions esperades A més, també s'autoritza una taxa addicional per a l'estabilització d'ocupació temporal que inclourà les places de naturalesa estructural, que, estant dotades pressupostàriament, hagen estat ocupades de forma temporal i ininterrompudament almenys en els tres anys anteriors a 31 de desembre de 2017 diferents sectors i col·lectius, entre aquests salut pública i inspecció mèdica, amb l'objectiu que la taxa de temporalitat al final del període de 2018 a 2020 se situe per sota del 8 %, amb el condicionant que de la resolució dels processos no podrà derivar-se en cap cas increment de despesa, ni d'efectius.  
  
L'article 36 de la Llei 28/2018, de 28 de desembre, de pressupostos de la Generalitat per a 2019, va anticipar el cent per cent per a la taxa de reposició d'efectius i va respectar, en tot cas, les disponibilitats pressupostàries del capítol I dels pressupostos de despeses corresponents, respecte de les places de personal estatutari i equivalent dels serveis de salut del Sistema Nacional de Salut. Encara que tant per a la taxa com per a l'aprovació i publicació de l'oferta d'ocupació pública, i de les consegüents convocatòries de places que s'efectuen, s'estarà igualment al que s'estableix en la normativa bàsica.  
De conformitat amb la legislació bàsica, en aquesta oferta es contempla una taxa del 100 % de reposició d'efectius el percentatge de taxa màxima dels quals s'aplicarà sobre la diferència resultant entre el nombre de personal empleat fixe que durant l'exercici de 2018 va deixar de prestar serveis i el nombre que es va incorporar en la mateixa condició en el referit exercici, per qualsevol causa, excepte el procedent d'ofertes d'ocupació pública o reingressat des de situacions que no comporten reserva de lloc de treball. A aquest efecte, es computaran els cessaments en la prestació de serveis per jubilació, retir, defunció, renúncia, declaració en situació d'excedència sense reserva de lloc de treball, pèrdua de la condició de personal funcionari de carrera o l'extinció del contracte de treball o en qualsevol altra situació administrativa que no supose la reserva de lloc de treball o la percepció de retribucions a càrrec de l'Administració en la qual se cessa. Igualment, s'han tingut en compte les altes i baixes produïdes pels concursos de trasllats a altres administracions públiques  
Addicionalment, s'incrementa aquesta taxa de reposició en un 5 % del total per un reforç addicional d'efectius a causa dels motius següents: l'augment de l'activitat estacional generat pel sector turístic, l'alt volum de jubilacions esperades, i també l'excepcionalitat de la reversió dels serveis sanitaris a la gestió pública i el lideratge en l'activitat de trasplantaments d'òrgans.  
En conclusió, en aquesta oferta d'ocupació de 2019 es comptabilitzen les places vacants següents:  
a) Les derivades de la taxa de reposició d'efectius que serà de fins a un màxim del 100 % de les baixes produïdes.  
b) Les places resultants de l'aplicació d'una taxa addicional de 5 % del total de la seua taxa de reposició, per un reforç addicional d'efectius motivats per raons conjunturals, que s'acumularan a les places de l'apartat a.  
c) Les places corresponents al 90 % de les places de naturalesa estructural que, estant dotades pressupostàriament, hagen estat ocupades temporalment i ininterrompudament almenys en els tres anys anteriors al 31 de desembre de 2017, que s'afigen a les places dels apartats anteriors.  
Així, s'inclouen tant les places que han de ser proveïdes per personal de nou ingrés mitjançant el sistema d'accés lliure, com aquelles a proveir mitjançant processos selectius de promoció interna, dins de les previsions contingudes en l'article 8 del Decret 192/2017, d'1 de desembre, i en el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
Les places oferides són de naturalesa estatutària distribuïdes segons categories professionals; i de naturalesa funcionarial distribuïdes segons els cossos i, si escau, escales, inclosos en l'annex III de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
En l'oferta de 2019 s'ha reservat, per a la seua provisió pel torn de promoció interna, per a les categories estatutàries, un mínim d'un 50 % de les places oferides, excepte per a personal de titulació sanitària del subgrup A1, que és un mínim del 20 %, en aplicació de la normativa bàsica i de l'article 13 del Decret 192/2017, d'1 de desembre, del Consell. Per al personal funcionari s'ha reservat un nombre de places no inferior al 40 %, de conformitat amb el que es disposa en l'article 4 del Decret 3/2017.  
A més, i segons el que es preveu en el Decret 192/2017, d'1 de desembre, del Consell, en relació amb l'article 59 de la citada Llei 7/2007, de 12 d'abril, i en la Llei 10/2010, es reserva un 7 % de les places oferides per a ser cobertes entre persones amb grau de discapacitat igual o superior al 33 %. Considerant com a tals les definides en els apartats 1 i 2 de l'article 4 del text refós de la Llei general de drets de les persones amb discapacitat i de la seua inclusió social, aprovat pel Reial decret legislatiu 1/2013, de 29 de novembre. La reserva del mínim del 7 % es realitzarà de manera que, almenys, el 2 % de les places oferides ho siga per a ser cobertes per persones que acrediten diversitat funcional intel·lectual i la resta del contingent per a persones que acrediten qualsevol altre tipus de diversitat funcional. En cas d'empat en la puntuació dins d'aquest contingent tindran preferència les dones amb diversitat funcional en aplicació de l'article 14 de la Llei 9/2003, de 2 d'abril, de la Generalitat, per a la igualtat entre dones i homes.  
  
El Consell, mitjançant el Decret 178/2017, de 10 de novembre, va aprovar l'oferta d'ocupació pública de 2017 amb 6.790 places oferides i mitjançant el Decret 226/2018, de 14 de desembre, d'aprovació de l'oferta d'ocupació pública de 2018 en l'àmbit de sanitat i salut pública, va oferir 5.029 places. Com que els processos selectius encara no s'han convocat, i una vegada haja sigut aprovada i publicada aquesta oferta d'ocupació, per economia de mitjans i procediments, es contempla la possibilitat d'acumular en una única convocatòria les places corresponents a les mateixes categories o cossos de les ofertes d'ocupació pendents amb les de l'actual.  
Finalment, i en compliment del que disposen els articles 79 i 80.2.d de la Llei 55/2003, de 16 de desembre, de l'Estatut marc del personal estatutari dels serveis de salut, aquesta oferta d'ocupació pública ha sigut objecte de negociació en la Mesa Sectorial de Sanitat.  
Per tot això, de conformitat amb el que es preveu en l'article 8 del Decret 192/2017, d'1 de desembre, a proposta de la consellera de Sanitat Universal i Salut Pública, prèvia deliberació del Consell, en la reunió de 13 de desembre de 2019,  
  
  
DECRETE  
  
Article 1. Aprovació de l'oferta d'ocupació pública  
En compliment del que es disposa en l'article 70 del text refós de la Llei de l'Estatut Bàsic de l'Empleat Públic, aprovat per Reial decret legislatiu 5/2015, de 30 d'octubre, i en la Llei 6/2018, de 3 de juliol, de pressupostos generals de l'Estat per a l'any 2018, prorrogada per a l'exercici 2019, així com la Llei 28/2018, de 28 de desembre, de 2018, de pressupostos de la Generalitat per a l'exercici 2019, s'aprova l'oferta d'ocupació pública de 2019 per a personal gestionat per la Conselleria de Sanitat Universal i Salut Pública, en els termes que estableix aquest decret.  
  
Article 2. Contingut  
1. L'oferta d'ocupació pública aprovada per aquest decret està constituïda per 2.032 places vacants i dotades econòmicament en el pressupost de la Generalitat per al present exercici.  
2. La distribució d'aquestes places es la que figura en l'annex d'aquest decret, detallada per categories professionals, cossos i, si escau, escales, amb indicació del nombre total de places per a cadascun d'aquests, i sistema d'accés, nombre de places corresponent al torn lliure, i nombre de places corresponents a promoció interna de personal estatutari fix i funcionarial de carrera.  
  
Article 3. Convocatòries  
De conformitat amb el que disposa l'article 19 de la Llei 6/2018, de 3 de juliol, de pressupostos generals de l'Estat per a l'any 2018, prorrogada per al present exercici, i amb l'article 36, apartat 9, últim paràgraf, de la Llei 28/2018, de 28 de desembre, de 2018, de pressupostos de la Generalitat per a l'exercici 2019, la Conselleria de Sanitat Universal i Salut Pública convocarà, en el termini improrrogable de tres anys des de la publicació d'aquest decret, els processos selectius corresponents a l'oferta d'ocupació pública que ara s'aprova.  
  
Article 4. Accés per a persones amb diversitat funcional  
Es reserva un 7 % de les places oferides per a ser cobertes entre persones amb grau de discapacitat igual o superior al 33 %. Considerant com a tals les definides en els apartats 1 i 2 de l'article 4 del text refós de la Llei general de drets de les persones amb discapacitat i de la seua inclusió social, aprovat pel Reial decret legislatiu 1/2013, de 29 de novembre. La reserva del mínim del 7 % es realitzarà de manera que, almenys, el 2 % de les places oferides ho siga per a ser cobertes per persones que acrediten diversitat funcional intel·lectual, i la resta del contingent, per a persones que acrediten qualsevol altre tipus de diversitat funcional, sempre que superen els processos selectius i acrediten la seua discapacitat i la compatibilitat amb l'exercici de les funcions.  
  
  
Article 5. Torns lliure i promoció interna  
S'ha reservat per a la seua provisió pel torn de promoció interna un mínim d'un 50 % de les places oferides, excepte per a personal de titulació sanitària del subgrup A1, on el mínim és del 20 %. Per al personal funcionari, s'ha reservat un nombre de places no inferior al 40 %, de conformitat amb el que es disposa en l'article 4 del Decret 3/2017, de 13 de gener. Les places del torn de promoció interna que no es cobrisquen, s'acumularan a les convocades pel sistema general d'accés lliure.  
  
  
  
DISPOSICIONS ADDICIONALS  
  
Primera. Facultats d'aplicació i execució  
S'autoritza la persona titular de la Conselleria de Sanitat Universal i Salut Pública perquè dicte quantes disposicions requerisquen el compliment i l'execució d'aquest decret.  
  
Segona. Acumulació d'ofertes  
Les places recollides en els annexos d'aquesta oferta d'ocupació es podran acumular a les incloses en les ofertes d'ocupació pública de 2017 i 2018 per a personal d'institucions sanitàries dependents de la Conselleria de Sanitat Universal i Salut Pública, i es farà la convocatòria per categoria professional o categoria o cos/escala d'aquestes ofertes d'ocupació pública de forma conjunta.  
  
Tercera. Procediment específic de promoció interna per a tècnics i tècniques superiors de prevenció de riscos laborals  
En aplicació de les previsions contingudes en la disposició addicional tercera del Decret 192/2017, d'1 de desembre, del Consell, que preveu procediments específics de promoció interna per a categories classificades per a dos grups o subgrups de titulació, es convocarà procés específic de promoció interna per al personal estatutari titular, amb destinació definitiva, de places de tècnics i tècniques superiors de prevenció de riscos laborals, classificades per a ser proveïdes indistintament pels grups de titulació A1/A2 del Servei de Prevenció de Riscos de la Conselleria de Sanitat Universal i Salut Pública, i que pertanga al grup A2. Amb la superació del procediment específic de promoció interna, mantindran la titularitat del lloc que ocupen amb caràcter definitiu i accediran al grup A1.  
  
  
DISPOSICIÓ FINAL  
  
Única. Eficàcia  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 13 de desembre de 2019  
  
El president de la Generalitat,  
XIMO PUIG I FERRER  
  
La consellera de Sanitat Universal i Salut Pública,  
ANA BARCELÓ CHICO  
  
ANNEX / ANEXO  
Places estatutàries / Plazas estatutarias  
  
(Bàsiques, de plantilla pressupostària, vacants / Básicas, de plantilla presupuestaria, vacantes)  
  
Descripció categoria / Descripción categoría UFU 6488  
lliure  
JII 2506  
libre QPO 7404  
promoció interna  
TRT 0238  
promoción interna XBY 0550  
lliure + promoció interna  
LWC 3523  
libre + promoción interna OOP estabilització 2019  
OEP estabilización 2019  
ADMINISTRATIU/IVA / ADMINISTRATIVO/A 10 10 20   
TREBALLADOR/A SOCIAL / TRABAJADOR/A SOCIAL 4  
AUXILIAR ADMINISTRATIU/IVA / AUXILIAR ADMINISTRATIVO/A 8 8 16 10  
AUXILIAR FARMÀCIA / AUXILIAR FARMACIA 7 7 14 5  
DIETISTA-NUTRICIONISTA - DIETISTA NUTRICIONISTA 1  
INFERMER/A ESPECIALISTA OBSTETRICOGINECOLÒGICA /  
ENFERMERO/A ESPECIALISTA OBSTETRICOGINECOLÓGICA 8 7 15   
INFERMER/A ESPECIALISTA SALUT MENTAL /  
ENFERMERO/A ESPECIALISTA SALUD MENTAL 11 11 22   
INFERMER/A INSTITUCIONS SANITÀRIES / ENFERMERO/A INSTITUCIONES SANITARIAS 783 508 363 100  
INFERMER/A SAMU / ENFERMERO/A SAMU 12 12 24   
FACULTATIU/IVA ESPECIALISTA / FACULTATIVO/A ESPECIALISTA 80 25 105 13  
FISIOTERAPEUTA / FISIOTERAPEUTA 8 7 15   
HIGIENISTA DENTAL / HIGIENISTA DENTAL 1 1 1  
ENGINYER/A SUPERIOR / INGENIERO/A SUPERIOR 1  
ENGINYER/A TÈCNIC/A / INGENIERO/A TÉCNICO/A 2 2 4   
METGE/ESSA CPF / MÉDICO/A CPF 2 2 4 3  
METGE/ESSA EQUIP MÒBIL / MÉDICO/A EQUIPO MÓVIL 2 1 3   
METGE/ESSA FAMÍLIA EAP / MÉDICO/A FAMILIA EAP 103 27 130 10  
METGE/ESSA SAMU / MÉDICO/A SAMU 17 5 22   
METGE/ESSA TREBALL / MÉDICO/A TRABAJO 4 1 5   
METGE/ESSA URGÈNCIA HOSPITALÀRIA / MÉDICO/A URGENCIA HOSPITALARIA 9 3 12 5  
PEDIATRE/A EAP / PEDIATRA EAP 10 4 14 10  
PERIODISTA / PERIODISTA 2 1 3   
TÈCNIC/A CURES AUXILIARS INFERMERIA / TÉCNICO/A CUIDADOS AUXILIARES ENFERMERÍA 545 601 843   
TÈCNIC/A ERGONOMIA / TÉCNICO/A ERGONOMÍA 1 1   
TÈCNIC/A ESPECIALISTA ANATOMIA PATOLÒGICA / TÉCNICO/A ESPECIALISTA ANATOMÍA PATOLÓGICA 6 6 12   
TÈCNIC/A ESPECIALISTA DOCUMENTACIÓ SANITÀRIA / TÉCNICO/A ESPECIALISTA DOCUMENTACIÓN SANITARIA 4 4 8 1  
TÈCNIC/A ESPECIALISTA LABORATORI / TÉCNICO/A ESPECIALISTA LABORATORIO 7 7 14 16  
TÈCNIC/A ESPECIALISTA MEDICINA NUCLEAR / TÉCNICO/A ESPECIALISTA MEDICINA NUCLEAR 1 1   
TÈCNIC/A ESPECIALISTA RADIODIAGNÒSTIC / TÉCNICO/A ESPECIALISTA RADIODIAGNÓSTICO 15 15 30 8  
TÈCNIC/A ESPECIALISTA RADIOTERÀPIA / TÉCNICO/A ESPECIALISTA RADIOTERAPIA 1 1 2   
TÈCNIC/A HIGIENE / TÉCNICO/A HIGIENE 2 1 3   
 284 493 1.774 188  
  
  
  
  
  
  
  
DESGLOSSAMENT D'ESPECIALITATS DE LA CATEGORIA DE FACULTATIUS ESPECIALISTES /  
DESGLOSE DE ESPECIALIDADES DE LA CATEGORÍA DE FACULTATIVOS ESPECIALISTAS  
(Bàsiques, de plantilla pressupostària, vacants / Básicas, de plantilla presupuestaria, vacantes)  
  
Descripció especialitat / Descripción especialidad XGF 9981  
lliure  
WRK 2735  
libre LCE 7399  
promoció interna  
BAK 4254  
promoción interna CNH 9334  
lliure + promoció interna  
KUW 4789  
libre + promoción interna OOP  
 estabilització 2019  
OEP estabilización 2019  
ANÀLISIS CLÍNIQUES / ANÁLISIS CLÍNICOS 1 1   
ANESTESIOLOGIA I REANIMACIÓ / ANESTESIOLOGÍA Y REANIMACIÓN 5 1 6 4  
ANGIOLOGIA I CIRURGIA VASCULAR / ANGIOLOGÍA Y CIRUGÍA VASCULAR 1 1 2   
CARDIOLOGIA / CARDIOLOGÍA 6 2 8 6  
CIRURGIA ORTOPÈDICA I TRAUMATOLOGIA / CIRUGÍA ORTOPÉDICA Y TRAUMATOLOGÍA 12 3 15   
CIRURGIA PLÀSTICA I REPARADORA / CIRUGÍA PLÁSTICA Y REPARADORA 1 1 2   
DERMATOLOGIA M-Q I VENEREOLOGIA / DERMATOLOGÍA M-Q Y VENEREOLOGÍA 1 1 2   
GERIATRIA / GERIATRÍA 1 1   
HEMATOLOGIA I HEMOTERÀPIA / HEMATOLOGÍA Y HEMOTERAPIA 3 1 4   
MEDICINA FÍSICA I REHABILITACIÓ / MEDICINA FÍSICA Y REHABILITACIÓN 4 1 5   
MEDICINA INTENSIVA / MEDICINA INTENSIVA 2 1 3   
MEDICINA NUCLEAR / MEDICINA NUCLEAR 1 1 2   
MEDICINA PREVENTIVA I SALUT PÚBLICA / MEDICINA PREVENTIVA Y SALUD PÚBLICA 1 1   
PNEUMOLOGIA / NEUMOLOGÍA 3 1 4   
OFTALMOLOGIA / OFTALMOLOGÍA 4 1 5   
OTORRINOLARINGOLOGIA / OTORRINOLARINGOLOGÍA 3  
PEDIATRIA / PEDIATRÍA 2 1 3   
PSICOLOGIA CLÍNICA / PSICOLOGÍA CLÍNICA 8 2 10   
PSIQUIATRIA / PSIQUIATRÍA 16 4 20   
RADIODIAGNÒSTIC / RADIODIAGNÓSTICO 6 2 8   
RADIOFÍSICA HOSPITALÀRIA / RADIOFÍSICA HOSPITALARIA 2 1 3   
 80 25 105 13  
  
  
  
PLACES FUNCIONARIALS / PLAZAS FUNCIONARIALES  
(Bàsiques, plantilla pressupostària, vacants / Básicas, plantilla presupuestaria, vacantes)  
  
Cos / Cuerpo Escala / Escala VSX 4345 lliure  
NCF 8834  
libre LTN 7597  
promoció interna  
LYR 5259  
promoción interna JJU 0240 lliure + promoció interna  
SRH 7139  
libre + promoción interna  
T2-O74 PNWSNVBC TÈCNIC ADMINISTRACIÓ GENERAL SANITÀRIA / SUPERIOR TÉCNICO ADM. GENERAL SANITARIA   9 7 16  
E1-B03 FTZUVOYI TÈCNIC ADM. SANITÀRIA / SUPERIOR TÉCNICO ADM. SANITARIA     
 A1-S02-02 FARMACÈUTICS/IQUES ADMINISTRACIÓ SANITÀRIA / FARMACÉUTICOS/AS ADM. SANITARIA 1 1 2  
J7-F53 VDMKFVTO TÈCNIC DE SALUT PÚBLICA / SUPERIOR TÉCNICO DE SALUD PÚBLICA     
 A1-S03-01 METGES/ESSES SALUT PÚBLICA / MÉDICOS/AS SALUD PÚBLICA 7 5 12  
 A1-S03-02 FARMACÈUTICS/IQUES SALUT PÚBLICA / FARMACÉUTICOS/AS SALUD PÚBLICA 4 4 8  
 A1-S03-06 LABORATORI D'ANÀLISI QUÍMICA / LABORATORIO DE ANÁLISIS QUÍMICO 3 2 5  
 A1-S03-07 VETERINARIS/ÀRIES SALUT PÚBLICA / VETERINARIOS/AS SALUD PÚBLICA 1 1 2  
 A1-S03-08 ANÀLISIS EPIDEMIOLÒGIQUES I ESTADÍSTIQUES SANITÀRIES / ANÁLISIS EPIDEMIOLÓGICOS Y ESTADÍSTICAS SANITARIAS 1 1 2  
A9-Y82 QNKZADOP TÈCNIC INSPECCIÓ SERVEIS SANITARIS / SUPERIOR TÉCNICO INSPECCIÓN SERVICIOS SANITARIOS     
 A1-S05-01 INSPECTOR/A MÈDIC/A SERVEIS SANITARIS / INSPECTOR/A MÉDICO/A SERVICIOS SANITARIOS 2 2 4  
B9-R15 AWRUSVFP DE GESTIÓ ADM. SANITÀRIA / SUPERIOR DE GESTIÓN ADMÓN. SANITARIA   1 1 2  
J2-T44 DCWSJRRV DE GESTIÓ DE SALUT PÚBLICA / SUPERIOR DE GESTIÓN DE SALUD PÚBLICA     
 A2-S03-01 INFERMERS/ERES SALUT PÚBLICA / ENFERMEROS/AS SALUD PÚBLICA 1 1  
 A2-S03-02 SEGURETAT ALIMENTÀRIA I LABORATORI / SEGURIDAD ALIMENTARIA Y LABORATORIO 1 1 2  
X3-C58 YXYWPWAD/A INSPECTOR/A SERV. SANITARIS / ENFERMERO/A INSPECTOR/A SERV. SANITARIOS   1 1 2  
X8-D48 SFGPIRCSNBCOE EN SALUT PÚBLICA / ESPECIALISTAS EN SALUD PÚBLICA   1 1 2  
O6-Y46 KQNUKDMH DE GESTIÓ SANITÀRIA / AUXILIAR DE GESTIÓN SANITARIA   2 2 4  
Q8-C14 GZGATJZDZ DE SALUT PÚBLICA / AUXILIARES DE SALUD PÚBLICA   3 3 6  
 38 32 70  
  
  
  
  
RESUM PLACES OFERIDES / RESUMEN PLAZAS OFERTADAS  
  
  
TYH 7490 torn lliure / GID 7955 turno libre   
Estatutàries / Estatutarias 970  
Funcionarials / Funcionariales 38  
TOTAL 1.008  
  
STV 5104 promoció interna / FIA 4071 promoción interna  
 Estatutàries / Estatutarias 804  
 Funcionarials / Funcionariales 32  
TOTAL 836  
  
OOP ESTABILITZACIÓ (personal estatutari) / OEP ESTABILIZACIÓN (personal estatutario) 188  
  
TOTAL DE PLACES OFERIDES / TOTAL DE PLAZAS OFERTADAS 2.032